PLANB ดีดกลับ 4% โบรกฯ มองผลงานครึ่งปีหลังฟื้น เคาะซื้อเป้า 7.80 บ.
PLANB ดีดกลับ 4% โบรกฯมองผลงานครึ่งปีหลังฟื้น เคาะซื้อเป้า 7.80 บ. ล่าสุดอยู่ที่ 5.80 บาท บวก 0.25 บาท หรือ 4.50% มูลค่าซื้อขาย 31.85 ล้านบาท
PLANB ดีดกลับ 4% โบรกฯมองผลงานครึ่งปีหลังฟื้น เคาะซื้อเป้า 7.80 บ. ล่าสุดอยู่ที่ 5.80 บาท บวก 0.25 บาท หรือ 4.50% มูลค่าซื้อขาย 31.85 ล้านบาท
16 มิ.ย. 2563

ผู้สื่อข่าวรายงานว่า ราคาหุ้น บริษัท แพลน บี มีเดีย จำกัด (มหาชน) หรือ PLANB ล่าสุด ณ เวลา 10.30 น. อยู่ที่ 5.80 บาท บวก 0.25 บาท หรือ 4.50% สูงสุดที่ 5.90 บาท ต่ำสุดที่ 5.70 บาท ด้วยมูลค่าซื้อขาย 31.85 ล้านบาท

โดย บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” หุ้น PLANB เป้าพื้นฐาน 7.80 บาท/หุ้น ประเมินผลการดำเนินงานไตรมาส 2/63 จะชะลอตัวลงไปจากไตรมาส 1/63 รับผลกระทบจากมาตรการล็อคดาวน์ แต่ประเมินแนวโน้มผลการดำเนินงานจะเริ่มฟื้นตัวในช่วงครึ่งปีหลังปี 2563 ต่อเนื่องในปี 64
ทั้งนี้ ประเมินกำไรปี 64 จะฟื้น 100% เมื่อเทียบจากปีก่อน จากรับรู้รายได้จากจอโฆษณาดิจิตอลในร้าน 7-Eleven, รายได้จากการจัดกิจกรรมทางการตลาดของ Olympics Tokyo ซึ่งถูกเลื่อนจากปีนี้ไปเป็นปีหน้า และอัตราการใช้ป้ายโฆษณาที่คาดจะเพิ่มขึ้นตามการฟื้นตัวของภาวะเศรษฐกิจ
ด้าน  บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำ “ซื้อ” PLANB ราคาเป้าหมาย 7.30 บาท/หุ้น โดย PLANB รายงานผลดำเนินงานอ่อนแอในไตรมาส 1/63 จากผลกระทบโควิด-19 เราคาดว่ารายะกลางแนวโน้มอ่อนแอจะยังอยู่ในไตรมาส 2/63 แต่จะเริ่มฟื้นตัวในครึ่งปีหลังปี 2563 อย่างไรก็ตามยังคงมองเป็นขาลงสำหรับปี 2563 แต่มองบวกมากขึ้นในช่วงปี 2564-2565 จากการกลับมาเริ่มดำเนินงานได้เหมือนเดิมเร็วกว่าคาดการก่อนหน้า